CELEX: 32020R0191
Language: sl
Date: 2020-02-10 00:00:00
Title: Izvedbena uredba Komisije (EU) 2020/191 z dne 10. februarja 2020 o uvrstitvi določenega blaga v kombinirano nomenklaturo

13.2.2020   
               
               
                  SL
               
               
                  Uradni list Evropske unije
               
               
                  L 40/1
               
            
         IZVEDBENA UREDBA KOMISIJE (EU) 2020/191
         z dne 10. februarja 2020
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti členov 57(4) in 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. februarja 2020
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni director
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Prožna cev, na zunanji strani sestavljena iz plasti sintetične pletenine (85 % najlon, 15 % elastan), na notranji strani pa iz gelu podobne podloge iz plastične mase, ki nima celičaste strukture. Prožna cev je različnih dolžin (med 65 in 150 mm) in premerov (med 15 in 30 mm).
                        Izdelek je namenjen lajšanju bolečin, ki nastanejo zaradi pritiska in trenja na občutljivih mestih na prstih in nohtih, tako na rokah kot na nogah. Dolžino izdelka je mogoče prilagoditi tako, da se ga razreže.
                        Izdelek je v pripravljen za prodajo na drobno.
                     
                     
                        6307 90 10 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 1 k poglavju 63 ter besedilo oznak KN 6307, 6307 90  in 6307 90 10 .
                        Uvrstitev pod tarifno številko 3005 je izključena, saj blago nima lastnosti vate, gaze, obveze ali podobnih proizvodov, pripravljenih v oblikah ali pakiranjih za prodajo na drobno, za medicinske namene.
                        Uvrstitev pod poglavje 39 (plastične mase in proizvodi iz plastičnih mas) je izključena v skladu z opombo 2(p) k navedenemu poglavju, saj je blago narejeno iz tekstilnih materialov iz tarifne številke 5903 (tekstilni materiali, impregnirani, premazani, prevlečeni, prekriti ali laminirani s plastičnimi masami).
                        Blago je izdelano v končni obliki, pripravljeno za uporabo, in je kot tako gotovi tekstilni izdelek v skladu z opombo 7(b) k oddelku XI. Čeprav je blago sestavljeno iz tekstilnih materialov iz tarifne številke 5903 (tekstilni materiali, impregnirani, premazani, prevlečeni, prekriti ali laminirani s plastičnimi masami), je uvrstitev v poglavje 59 izključena v skladu z opombo 8(a) k oddelku XI, ker se poglavje 59 ne uporablja za gotove izdelke v smislu opombe 7 k navedenemu oddelku.
                        Tarifna številka 6307 obsega druge gotove izdelke iz katerega koli tekstilnega materiala v smislu opombe 1 k poglavju 63, če niso vključeni v druge tarifne številke oddelka XI. Zajema tudi izdelke, ki se po dolžini lahko prilagodijo tako, da se razrežejo na želeno dolžino in so gotovi v smislu opombe 7 k oddelku XI (glej tudi Pojasnjevalne opombe harmoniziranega sistema k tarifni številki 6307, prvi in tretji odstavek).
                        Izdelek je zato treba uvrstiti pod oznako KN 6307 90 10  kot drugi gotovi tekstilni izdelki.